וינוהרדי

וינוהרדי (בצ'כית: Vinohrady) הוא רובע בפראג. וינוהרדי שוכנת במחוזות העירוניים והמנהליים של פראג 2 (החלק המערבי), פראג 3 (החלק הצפון-מזרחי) ופראג 10 (החלק הדרום-מזרחי), חלקים קטנים גם מפראג 1 (האופרה הממלכתית של פראג והאספה הפדרלית של צ'כוסלובקיה) ופראג 4 (ליד נוסלה).
ממוזער|החלוקה המנהלית של רובע וינוהרדי

 אטימולוגיה 
עד שנת 1960 נקרא הרובע Královské Vinohrady (קרלובסקה וינוהרדי, כלומר "הכרמים המלכותיים") שכן על פני האזור השתרעו בעבר כרמים, החל מהמאה ה-14, כשהיה חלק מממלכת בוהמיה.

 היסטוריה 
בין השנים 1788–1867 כונה הרובע ויניצ'נה הורי (הרי הכרם). החל מ-1867 ועד 1968, כונה קרלובסקה וינוהרדי ("הכרמים המלכותיים"). בשנת 1875 חולק הרובע לשניים ולבסוף חלק I של הרובע שונה לרובע ז'יז'קוב ואילו חלק II שמר על השם קרלובסקה וינוהרדי. בשנת 1922, הפך הרובע לחלק ממחוז XII של פראג. בשנת 1949, החלק המערבי אוחד לפראג 2 והחלק המזרחי נותר מחוז נפרד בשם פראג 12. בשנת 1960, כאשר מחוזות פראג צומצמו מ-16 ל-10 מחוזות מנהליים, החלק הצפוני של פראג 12 אוחד עם ז'יז'קוב לתוך פראג 3 והחלק הדרומי אוחד לפראג 10. פטריוטים מקומיים טוענים כי הסיבה האמיתית לחלוקה מחדש הייתה כי רובע זה נחשב כ"בורגני" ולכן נתפס כחשוד מבחינה פוליטית על ידי המפלגה הקומוניסטית של צ'כוסלובקיה ששלטה אז.

חלקה ההיסטורי של תחנת הרכבת המרכזית של פראג (שהושקה בשנת 1871 כתחנת פרנץ יוזף הראשון) ממוקם בפאתי וינוהרדי. הרכבת החשמלית העירונית של קראלובסקה וינוהרדי (1897) משמשת כבסיס לרשת החשמליות העירונית של פראג.

 מתאר הרובע 
ממוזער|כנסיית הלב הקדוש של אדוננו
ממוזער|בית הקיץ של כרם הבליצ'קובי סאדי
השדרה הראשית מזרח-מערבית של וינוהרדי היא שדרת וינהורדסקה המובילה מכיכר ואצלב לסטראשניצה וז'יז'קוב. לאורך רחוב זה ניצבים בניין המטה של הרדיו הצ'כי, אולם השוק של וינוהרדי הישן ומגדל המים ומספר תחנות של קו המטרו של פראג. במקביל לרחוב וינוהרדסקה מתפרשים הרחובות קורוני, סלזסקה (מכיכר השלום לפלורה) ורחוב פרנצוזסקה (מכיכר השלום לוורשוביצה). בחלקו המזרחי של הרובע בסמוך לסטראשניצה, ממוקמים בית החולים הגדול קרלובסקה וינוהרדי טיצ'ינג הוספיטל ובתי הקברות של וינוהרדי.

בכיוון דרום-צפון, מוביל רחוב לגרובה אל מערב הרובע המהווה את גבולה של העיר החדשה, לאורך קו C של המטרו מגשר נוסלה ועד לתחנת הרכבת המרכזית.

הכיכר המרכזית של מערב וינוהרדי היא נמסטי מירו (כיכר השלום) ובה בניין העירייה של פראג 2, תיאטרון וינוהרדי תיאטרון, כנסיית התחייה הגותית של לודמילה הקדושה ותחנה של קו מטרו A. בחלקו המרכזי של הרובע שוכנת "כנסיית הלב הקדוש של אדוננו", מבנה מודרני שתוכנן על ידי יוז'ה פלצ'ניק ונבנה בשנת 1932. רובע זה הוא לב לבה של סצנת הבוהמה הצ'כית ובו מספר ברים ידידותיים לקהילת הלהטב"ק.

אמנים צ'כים מפורסמים כמו יאקוב שיקנדר, אוטו גוטפרוינד, הוגו בוטינגר וקארל שפילר קבורים בבית הקברות וינוהרדי .

 פארקים 
ישנם מספר פארקים בוינוהרדי. האבליצ'קובי סאדי הוא הפארק השני בגודלו בפראג. וילה גרובה שימשה כבית קיץ של האצולה ותוכננה בהשראת וילות פרבריות מתקופת הרנסאנס האיטלקי ומוקפת בכרמים שעדיין נמצאים בייצור, שנוסדו על ידי קרל הרביעי במחצית השנייה של המאה ה-14. מצב הכרמים והבית התדרדר לקראת סוף המאה ה-20, אך נערכו שחזורים. הכרמים משתרעים כיום על פני 1.7 דונם ומייצרים מדי שנה 4000 ליטר יין. בכרמים גדלים הזנים מילר-תורגאו, ריין ריזלינג, דורנפלדר, פינו גרי ופינו נואר. החל משנת 1997, מתקיימות "חגיגות בציר וינוהרדי" השנתיות, לרוב בספטמבר.

בצפון מערב הרובע, בסמוך לרחוב איטלסקה, נמצאים ריגרובי סאדי המציעים נוף מרהיב של טירת פראג ושל העיר בכלל ובו גם גן בירה גדול. במרכז הרובע ניצבים מספר פארקים קטנים יותר ובכל הכיכרות המרכזיות של הרובע גם כן.

 גלריה 

קישורים חיצוניים

 הערות שוליים 

קטגוריה:פראג: שכונות ורבעים